Stella is een van Suid-Afrika se veelsydigste, kontemporêre, vroue kunstenaars en liedjie skrywers in Afrikaans. In hierdie spesiale “lockdown” vertoning vat sy julle op ’n sielvolle, musikale reis deur die mooi, die lekker, die seer en die hoop van die lewe.
Die gehoor kan uitsien na ’n paar van haar treffers soos Skree, Nuwe Môre, Ek Is Ryk en Die Berge Blou, en ook ’n paar “covers” met ’n oorspronklike aanslag. Sit die ligte af, steek jou kaggel aan en sit onder jou gunsteling kombers terwyl Stella en haar span jou hart warm sing.